JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis on valimised peetud, lõpptulemusi oodatakse
USA presidendikandidaat ähvardab saatkonna tagasi kolida
Palestiina on piirkond Jordani jõest Vahemereni
Kolmandad valimised vähem kui ühe aasta jooksul,
mis on omamoodi rekord, ja "rahvas on taas rääkinud,
nii et jutul lõpp", öeldakse Soomes pärast valimisi. Nii ka seekord.
Esmaspäeval, 2.03 peetud valimistel
tõusis valimisaktiivsus peaaegu rekordini ehk üle 70 %.
Pärast valimispäeva läveküsitluste avalikustamist selgus kohe,
et Netanyahu Likudi partei on saamas ajaloo suurimat võitu.
Kuigi ametlike tulemuste avaldamine võtab veel mitu päeva aega,
ootab Likudi uues parlamendis ca 37 kohta.
Rivaalblokk Sinivalge jääb ca 4-5 koha kaugusele,
mis tähendab sedagi,
et Likudi juhitud paremkoalitsioon läheneb enamusele parlamendis.
Kui pool häältest oli loetud,
ennustasid erinevad meediakanalid paremblokile
tulevases parlamendis 59-61 kohta.
Ametlikud tulemused avalikustatakse hiljemalt neljapäeval, 5. märtsil.
Tulevane peaminister Netanyahu ei proovinudki võidurõõmu varjata
ja samas oli kaotajal Benny Gantzil raske pettumust varjata.
Ta oli juba ette kuulutanud, et on kindel võitja
ehk tulevane valitsuse moodustaja.
Kui Iisraeli parlamendivalimised olid juba peaaegu lõpusirgel
ja ka poriloopimine hakkas lõppema, tõusis esile täiesti uus grupp,
kes valimiste lõpptulemuse suhtes samuti sõna sekka öelda soovis.
Jutt käib nimelt Iisraeli endistest luureülematest
ehk riigi eri luureametite juhtidest.
Nende seas on teenekas hulk endisi Mossadi
ja Shin Beti ehk siseluureteenistuse juhte.
Nende videoavaldus avalikustati reedel, 28. veebruaril,
sobivalt kolm päeva enne valimisi,
ja selles osalesid Mossadist Tamir Pardo, Efraim Halevy
ja Shabtai Shavit, kes kõik kunagi Netanyahu poolt ametisse määrati.
Shin Beti ehk Shabacki juhtidest osalesid Yuval Diskin,
Garmi Gillon ja Ami Ayalon.
Nad kõik võtsid tõsisel toonil sõna Netanyahu vastu.
Nende sõnul on Netanyahu kasutanud tihti Iisraeli strateegilist infot
oma valimiskampaaniate toetuseks, kahjustades samas nende meelest
Iisraeli riiklikke ja julgeolekulisi huve.
Ükski neist ei esitanud oma hinnangu põhjenduseks
konkreetset süüdistust või meetmeid.
Asi oli pigem hinnangus Netanyahu iseloomule, käitumisele
ja peaministriks sobivuse kohta.
Ajalehe Times of Israel teatel on sajad armee ohvitserid
allkirjastanud petitsiooni president Rivlinile, kus nad paluvad,
et ta ei annaks valitsuse loomist ülesandeks Netanyahule.
Põhjuseks tõid nad Netanyahu tulevase,
17.03 peetava esimese kohtuistungi.
Nüüd, kui valimistulemused on üsna kindlad, on ka selge,
et hääletajad on olnud üsna teadlikud asjade tegelike põhjuste suhtes,
ning samas vahenditest,
millega erinevad blokid püüdsid oma kandidaate toetada.
USA presidendikandidaadiks saada sooviv demokraat Bernie Sanders
ehmatas tõelise uudispommiga
oma eelmisel kampaaniaüritusel Lõuna-Carolina osariigis.
Televiseeritud debatil teiste demokraatide kandidaatidega
teatas Sanders, et kaalub presidendiks saades
USA saatkonna Jeruusalemmast tagasi Tel Avivi kolimist.
Teistest osalenud kandidaatidest keegi mõtet ei pooldanud.
Vastupidiselt nõustusid kõik, et president ei saa seda teha,
sest see on seotud USA Kongressi jõustatud seadusega.
Juudi taustaga Sanders,
keda peetakse demokraatide seas äärmiselt vasakpoolseks,
ütles siiski, et on oma päritolu üle uhke.
Samas märkis ta, et vihkab Iisraeli praegust peaministrit Netanyahut,
nimetades teda kuritegelikuks rassistiks.
Sanders möönis, et toetab kahe riigi lahendust
ja on palestiinlaste sõber, kuid ütles siiski,
et on antisemitismi vastu kõigis selle vormides.
Kuidas Sanders need kaks väidet ühendab, ei soostunud ta ütlema.
Kuigi Iisraelis ollakse ettevaatlikud seisukohtadega USA valimiste suhtes,
eriti just eelolevate presidendivalimiste puhul,
on Sandersi avaldused viinud jõuliste reaktsioonideni,
mis on kõlanud ka avalikkuses.
Välisminister Israel Katz väljendas Sandersi sõnavõtu suhtes pahameelt,
kuigi see polnud otsene teade saatkonna kolimise kohta.
Samas oli see ennetava avaldusena äärmiselt murettekitav, ütles Katz.
Ka peaminister Netanyahut šokeeris see,
kuidas Sanders teda kirjeldas.
Ta tõdes, et see on kõike muud kui väljendus soojade suhete kohta
ning olevat pigem katse mõjutada lähenevaid valimisi.
Ka usuringkonnad reageerisid jõuliselt.
Ca 350 000 tuntud rabi pöördus Sandersi poole kirjadega,
kus nad avaldasid toetust USA-Iisraeli ühendusele AIPAC
ning väljendasid vapustust Sandersi kommentaaride suhtes.
Prantsuse linna Marseille' linnapea Jean-Claude Gaudin
teatas kirjas ühele juudi päritolu Prantsuse kodanikule,
et tema sünnikoht pole enam Tel Aviv Iisrael,
vaid Tel Aviv, eks-Palestiina.
Linnapea teave ajaloo kohta
toetub siiski pigem arvamuspõhistele kui faktilistele alustele.
Tel Avivi linn rajati 1909. a asustamata alale,
Jaffa linnast põhja pool.
Sel ajal kuulusid peaaegu kõik teisedki Vahemere piirkonna alad
Türgi Otomani impeeriumile.
Linnapea arusaam pärineb ilmselt
kohaliku araablaskonna poolt 50 aastat hiljem arendatud väitest,
mille järgi Tel Aviv olevat algselt olnud
Tel al-Rabi nimeline araabiaküla.
Iisraeli Antisemitismivastane Büroo on palunud linnapeal parandada
oma linna ametlikus valimisnimekirjas seisva eksliku märkuse
Tel Avivi ajaloo kohta.
Katoliku kirik nõustus lõpuks avama teadlastele oma salajased arhiivid.
Tegemist on aastakümneid uuritud küsimusega,
kas toonane paavst Pius XII teadis natside sooritatud massimõrvadest,
kus tapeti üle 6 miljoni juudi.
Vatikan on pikalt sel teemal vaikinud, kuigi juudi ühendused
ja kümned ajaloouurijad on sel teemal läbipaistvust palunud.
Tänavu jaanuaris, kui möödus 75 aastat Auschwitzi vabastamisest,
tõusis teema uuesti esile
ja Vatikan nõustus uurijatele arhiivid avama.
Juba esialgseil andmeil oli natside ajal teeninud paavst Pius XII
teadlik natside tegevusest, kuid vaikis selle maha.
Teeninud perioodil 1917-1929 Saksamaal Vatikani suursaadikuna,
polnud tal võimalik vältida tutvumist natsi-Saksamaa tõusu
ja tegevusviisidega juutide suhtes.
Enne kui toona veel Eugenio Pacelli nime kandnud mees paavstiks tõusis,
oli ta oma paavstiametile eelnenud 10 aasta vältel suursaadikuks
eelmise paavsti Pius XI usaldusalusena Roomas.
Nii et uurijate meelest on ilmselge, et ta teadis täpselt, mida natsid tegid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee